NaiveNeuron/SloPal huggingface dataset:
P. Abrhan, poslanec: (2009-12-09):
Návrh bol podaný v lehote určenej § 72 rokovacieho poriadku, t. j. 15 dní pred konaním schôdze, na ktorej sa uskutoční jeho prvé čítanie. Predseda Národnej rady posúdil uvedený návrh podľa legislatívnych pravidiel v súlade s § 70 ods. 1 zákona o rokovacom poriadku a zaradil ho v súlade s § 72 ods. 2 na rokovanie dnešnej schôdze Národnej rady. Konštatujem, že návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. V zmysle priloženej doložky  zlučiteľnosti problematika návrhu nie je v práve Európskej únie upravená. Podľa navrhovateľa návrh nebude mať zvýšené nároky na verejné financie, nebude mať vplyv na životné prostredie, zamestnanosť, podnikateľské prostredie a informatizáciu spoločnosti. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady zo 16. novembra 2009 č. 1382 navrhujem, aby v prípade jeho postúpenia do druhého čítania návrh zákona prerokovali výbory: ústavnoprávny výbor, výbor pre regionálny rozvoj a verejnú správu, výbor pre vzdelanie, mládež, vedu a šport a výbor pre kultúru a médiá ako gestorský výbor. Odporúčam, aby predmetný návrh zákona prerokovali výbory v lehote do 27. januára 2010 a gestorský výbor do 29. januára 2010. Pán predsedajúci, prosím, otvorte rozpravu k tomuto návrhu zákona.
Laurenčík, Milan, podpredseda NR SR (2020-11-12):
Pán poslanec Ondrej Dostál.
Hrnčiar, Andrej, podpredseda NR SR (2019-04-05):
Môže mať, môže mať, nech sa páči, pán minister. Kedykoľvek môžete požiadať o vystúpenie.
Simon, Zsolt, poslanec NR SR (2014-12-03):
Ďakujem pekne. Pán kolega Číž, ja by som do vašej pozornosti chcel dať, že vládnete už skoro tri roky pomaly v politickej strane SMER sami tejto krajine. Prísť a za týmto pultom vystupovať, že vy potrebujete peniaze tých schránkových firiem do daňového rozpočtu a vykrikovať, že kvôli tomu to idete robiť, peniaze do štátneho rozpočtu, aby ste to mohli rozkrádať pre svojich sponzorov? Pozrime sa na cétečká, pozrime sa na rozkrádanie štátneho podniku Lesy, pozrime sa na súťaž, kde váš sponzor Široký, sa prihlási jeho firma do súťaže, je vyhodnotená na štvrtom mieste, a predsa skončí ako víťaz súťaže. Ako, pán predseda, pán podpredseda parlamentu, úplne by stačilo, keby nominanti SMER-u nerozkrádali verejné financie, bolo by na všetko, bolo by na lacné zdravotníctvo, bezplatné zdravotníctvo a vedeli by sme všetko zaplatiť. Dnes zodpovednosť je na vašich pleciach. A práve preto takéto vystúpenie z vašej strany v pléne Národnej rady považujeme za nemiestne. Ďakujem.
Paška, Pavol, predseda NR SR (2013-06-19):
Páni poslanci! Prepáčte, prepáčte, pán poslanec Kollár. Poprosím vás. Nech sa páči, pán poslanec.
Galek, Karol, poslanec NR SR (2019-10-23):
Ďakujem veľmi pekne. Takže posledná moje, posledné moje vystúpenie do rozpravy v rámci týchto troch zákonov, ktoré majú poslúžiť na zníženie cien elektriny, v tomto prípade aj energií. Ešte teda dovolím si tu technikáliu, kedy ideme ustanoviť povinnosť úradu zverejňovať všetky tie cenové rozhodnutia na webovom sídle. To znamená, vy si nebudete musieť o to žiadať, ale bude to zverejnené na webovom sídle. Tiež navrhujeme povinnosť zverejňovať spolu s cenovým rozhodnutím aj návrh ceny a všetky jeho zmeny, pretože cenové rozhodnutie, tým sa nekončí to stanovenie tej ceny. Potom tam prebiehajú ešte ďalšie diskusie. No a ak úrad určí cenu pri týchto činnostiach aj na základe podkladov, ktoré má k dispozícií, zverejnia sa aj tieto podklady. To znamená, že úrad nebude zverejňovať iba to, čo dostal od regulovaného subjektu, ale aj všetky podklady, ktoré on má k dispozícii a ktoré vstupujú do tej regulovanej ceny pre takýto regulovaný monopol. Súčasne sa v novo formulovanom odseku navrhuje explicitne upraviť, že zverejnením informácie o ekonomicky oprávnených nákladoch, ekonomickej efektívnosti a primeranom zisku vrátane rozsahu investícií započítaných do určenej alebo schválenej ceny pre určené regulované činnosti nemôže mať za žiadnych okolností porušenia alebo ohrozenia obchodného tajomstva. Takže teraz som vám vymenoval aj to, čo bude musieť byť vlastne zverejňované. Tento zákon sa dotkne teplární, vodární, distribučných spoločností, prenosovej spoločnosti SEPS. Takisto sa dotkne distribúcie a prepravy plynu. Takže naozaj vo všetkých týchto oblastiach budeme mať zrazu zvýšenú verejnú kontrolu, zvýšený tlak na tú cenotvorbu pre, prípade tej koncovej ceny, a teda verím, že vďaka tomu bude možné aj efektívnejšie vytvárať tlak na tú výšku pre všetkých spotrebiteľov. Nebavíme sa iba o domácnostiach, ale o tých podnikateľoch. V spojení s ostatnými návrhmi, ktoré sme predkladali dnes alebo som predkladal dnes aj spolu s ostatnými kolegami, plus s návrhmi, ktoré sme mali v minulosti, vieme dosiahnuť zníženie cien energií. V prípade elektriny to môže byť až, alebo aspoň, dovolím si povedať, 80 eur na priemernú rodinu každý jeden rok. A viete, od koho to závisí? Toto momentálne závisí od každého jedného z vás. A nielen tak, ako my tu sedíme, ale od vašich kolegov, ktorí tu momentálne nie sú, ale viete im to určite povedať a ja verím, že tak ako ste mi prikývli, že to podporíte, takže to podporia aj oni, pretože toto je prvé čítanie. Ja nemám najmenší problém baviť sa o zmenách a o doplneniach týchto zákonov, pretože tieto zákony sú naozaj dobré. Sú odkomunikované s odbornou verejnosťou. Takže poďme s nimi úplne smelo do druhého čítania a ja vám poviem, že ja si neviem predstaviť krajší vianočný darček pre ľudí na Slovensku, pokiaľ takéto zákony schválime práve, práve pred Vianocami, a teda na tej ďalšej schôdzi. Ušetríme im nemalé prostriedky a necháme na nich, ako si tieto peniaze následne použijú, či to bude na vianočné darčeky, či to bude na dovolenku alebo či to bude na pokrytie tých základných potrieb. Takže vážené dámy, vážení páni, ešte raz vás veľmi pekne prosím o podporu aj tohto tretieho zákona. Ďakujem.
Huba, Mikuláš, poslanec NR SR (2012-12-14):
Ďakujem pekne za slovo. S veľkou väčšinou toho, čo povedal pán poslanec Hudacký, súhlasím, predsa si len neodpustím pár poznámok. V prvom rade by som chcel polemizovať s tvrdením, že súčasný podiel obnoviteľných zdrojov energie má na svedomí neadekvátne vysoké ceny elektrickej energie u nás. Určite sú tam oveľa závažnejšie príčiny, ktoré sa týkajú práve neadekvátneho využívania neobnoviteľných zdrojov a podobných tunelov, aké tu hrozia v prípade prijatia tohto zákona. Aj kritizovaná fotovoltaika má nepochybne veľkú perspektívu, len musíme solárne panely premiestniť z úrodnej pôdy na strechy logistických centier a tisícov ďalších budov, ktoré si to priam žiadajú. Obrovské rezervy sú v zatepľovaní stavieb, to je vôbec najväčší energetický únik, na ktorý by sme sa mali zamerať a bez ktorého nebude možné ani nové stavby certifikovať alebo uviesť do prevádzky. Využívanie hydroenergetického potenciálu môže byť takisto dobré alebo zlé. Ja napríklad stále uvažujem o tom, prečo sa nezameriame na zvýšenie účinnosti už značne zastaranej vážskej kaskády a hydroelektrární existujúcich na Váhu, ktoré určite by sa, teda ich výkon, modernizáciou dal podstatne zvýšiť. Biomasa detto. Určite veľmi perspektívny zdroj, ktorý sa dá využívať dobre alebo zle. Z tých dobrých ciest by som dal do pozornosti čo najväčšiu decentralizáciu, aby sme naozaj neobetovali cennú biomasu na výrobu energie. To je asi všetko.
Kolíková, Mária, poslankyňa NR SR (2024-01-17):
Ďakujem veľmi pekne. Pán poslanec, ja vždy vítam, keď pri tejto diskusii, síce my tu diskutujeme sami so sebou, ale sa tu aspoň menia predsedajúci (smiech v sále), lebo je dôležité, že aspoň tí si to trochu vypočujú, a keďže musia dávať pozor aspoň v tom, že máme tu síce niektorých unavených predsedajúcich (smiech v sále) a niektorých obzvlášť unavených, tak som rada, že súčasný predsedajúci vyzerá ešte taký čerstvejší (smiech v sále), a že možno sa potom do tej koalície naozaj aj niektoré tie naše výhrady, sa tam dostanú. A zjavne sa dostávajú, pretože ako inak si vysvetliť stretnutie podpredsedu, pardon, predsedu parlamentu Petra Pellegriniho s genernm... s generálnym prokurátorom a ministrom Suskom. Tak veď od pondelka už mala platiť nová trestná politika a mala byť zrušená špeciálna prokuratúra. Tak čože, čože, že sa tu vyskytli nejaké chybičky a ideme ich naprávať? Nuž tak v 60-stranovom dokumente, v ktorých sa, sa mení zásadne Trestný zákon, a malo sa to, malo to byť zo dňa na deň, no bolo jasné, nech by ste to akokoľvek napísali, že tam po prvé chyby budú, a po druhé, že keď to robíte takto, keď to robí takto koalícia, tak, tak chce proste niečo schovať a skryť a hrubo schovať a skryť. Proste táto hanba, to urobiť takýmto spôsobom na ľuďoch, na svojich vlastných voličoch to urobiť, svojich vlastných voličov oklamať, čo tam je, svojich vlastných voličov klamať, prečo sa to deje, pretože vyťahovať naozaj aj v debatách satirický obraz ako kľúčový dokument a dôkaz, že treba rušiť špeciálnu prokuratúru, to je naozaj výsmech, aby sme kvôli satirickému obrazu rušili špeciálnu prokuratúru a aby sme novú trestnú po... (Prerušenie vystúpenia časomerom.)
Gál, Gábor, minister spravodlivosti SR (2018-10-24):
Ďakujem pekne. Ja veľmi v krátkosti, kvôli tým, kvôli tomu hlasovaniu v predchádzajúcom bode musím otvoriť rozpravu a musí sa pristúpiť k pozmeňujúcim návrhom.
Kažimír, Peter, podpredseda vlády a minister financií SR (2012-07-25):
Ďakujem veľmi pekne. Návrh zákona o osobitnom odvode z podnikania v regulovaných odvetviach a o zmene a doplnení niektorých zákona sa predkladá ako návrh iniciatívny. Navrhovaným zákonom sa ustanovuje osobitný odvod pre právnické osoby, ktoré majú oprávnenie na výkon podnikateľskej činnosti v regulovaných odvetviach. Navrhovaný zákon sa predkladá ako jedno z opatrení na spravodlivejšie a ekonomicky efektívnejšie rozdelenie prejavov vplyvu globálnej a finančnej hospodárskej krízy, aby celá ťarcha konsolidácie nespočívala iba na pleciach občanov. Dopady na verejné financie tohto zákona sú zásadné. Už v tomto roku v objeme asi 33 mil. eur ako prínos do štátnych finančných aktív a okolo 100 mil. eur plánovaných v budúcom roku. Účinnosť tohto odvodu a tohto zákona je na dobu určitú do konca budúceho roku. Návrh zákona bol schválený na rokovaní vlády 30. mája tohto roku. Účinnosť zákona sa navrhuje od 1. septembra tohto roku. Ďakujem.
Paška, Pavol, predseda NR SR (2014-10-30):
Pán poslanec Muňko.
Pellegrini, Peter, podpredseda NR SR (2020-04-29):
Ďalšou v rozprave je pani poslankyňa Leščáková. Nech sa páči, pani poslankyňa.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 131 poslancov, za návrh hlasovalo 75, zdržalo sa 56 poslancov. Konštatujem, že návrh bol schválený. Budeme pokračovať hlasovaním v druhom čítaní o vládnom návrhu zákona, ktorým sa dopĺňa Občiansky zákonník (tlač 1062). Prosím teraz pána poslanca Nemkyho, aby ako spravodajca uviedol jednotlivé hlasovania. (Hlasovanie o vládnom návrhu zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov , tlač 1062.)
Kresák, Peter, poslanec NR SR (2016-09-13):
Ďakujem pekne. Ja iba veľmi stručne chcem poukázať na jeden z právnych aspektov toho diskutovaného, tej diskutovanej témy a chcel by som pána kolegu, pána kolegu by som chcel v jeho prejave iba doplniť v súvislosti s akousi analýzou toho Karácsonyiho, ktorý sa tu tak často spomína. Každý si asi z neho vyberá to, čo sa mu hodí. Samozrejme nebudem vysvetľovať kolegom právnikom, oni to veľmi dobre vedia, že aké má postavenie rozhodnutie a stanovisko veľkej komory. Ale keďže už sme z toho Karácsonyiho, sme citovali, tak skúsme byť, skúsme byť presní, aj keď Karácsonyiho bol vecne o niečom úplne inom, ale musím, musím niečo prečítať, čo nebolo prečítané doposiaľ a čo do istej miery naznačuje odpoveď aj na tému, o ktorej hovoríme. A teraz si dovolím citovať. „Súd je toho názoru, že štáty, a teda parlamenty, sú v princípe oprávnené nezávisle upravovať čas, miesto a formy prejavu v parlamente, a v týchto otázkach je právomoc súdu obmedzená.“ Opakujem ešte raz, čas, miesto a formy prejavu v parlamente. Pokračujem v citáte. „Na druhej strane štáty môžu iba obmedzene regulovať obsah parlamentného prejavu, obmedzenia prejavu sa nemôžu, teda sa musia týkať prejavov, ktoré buď priamo alebo nepriamo vyzývajú k násiliu.“ Čiže obsah, forma je v zásade daná parlamentom. Ďakujem pekne. (Potlesk.)
Richter, Ján, minister práce, sociálnych vecí a rodiny SR (2013-05-23):
Ďakujem pekne za otázku, vážený pán poslanec. Tu je moja odpoveď. Zastávam názor, že je nedôstojné, aby dôchodca, ktorý celý život pracoval a získal nárok na výplatu dôchodku zo Sociálnej poisťovne, sa ocitol v hmotnej núdzi a bol nútený žiadať na príslušnom úrade práce sociálnych vecí a rodiny dávky v hmotnej núdzi. Preto sa vláda zaviazala, že bude riešiť problematiku zavedenia minimálneho dôchodku. Je teda dôležité nastaviť parametre minimálneho dôchodku tak, aby vznikol dôchodcovi s dostatočným počtom odpracovaných rokov nárok na minimálnych dôchodok vyplácaný zo Sociálnej poisťovne v takej výške, aby sa zamedzilo, že sa ocitne v sociálnom systéme pomoci. Zavedenie minimálneho dôchodku je však potrebné riešiť systémovo, v kontexte všetkých reformných opatrení v systéme sociálneho zabezpečenia. Predovšetkým je potrebné vyriešiť vyplácanie dôchodkov zo starobného dôchodkového sporenia, tzv. 2. piliera, ich vzájomné systémové väzby na dôchodky z 1. piliera a ich vzťah k plánovanému minimálnemu dôchodku. Parametre minimálneho dôchodku budú musieť byť nastavené tak, aby zohľadnili aj zásadné zmeny v oblasti poskytovania dávok v hmotnej núdzi. V neposlednom rade by mal minimálny dôchodok reflektovať analyzované zmeny v konštrukcii dôchodku, ktorou je prechod na súčet osobných mzdových bodov. Zavedenie minimálneho dôchodku treba vnímať v celom kontexte vecne, čiže v obsahovej a časovej postupnosti. Všetky plánované reformné opatrenia v oblasti sociálneho zabezpečenia budú pripravené v priebehu tohto roku a budúceho kalendárneho roku. Skončil som, pani podpredsedníčka.
P. Paška, predseda NR SR: (2008-07-03):
Nech sa ti páči.
Pellegrini, Peter, podpredseda NR SR (2020-04-29):
Pán poslanec Pročko.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 137 prítomných, 105 za, 1 proti, 28 sa zdržalo, 3 nehlasovali. Konštatujem, že sme tento návrh schválili. Ďalej budeme hlasovať o bode 50 schváleného programu, ktorým je prvé čítanie o návrhu poslanca Migaľa na vydanie zákona, ktorým sa dopĺňa zákon č. 315/2001 Z. z. o Hasičskom a záchrannom zbore, tlač 320. Prosím spravodajcu z výboru pre obranu a bezpečnosť poslanca Michala Barteka, aby hlasovanie uvádzal, nech sa páči. (Hlasovanie o návrhu poslanca Národnej rady Slovenskej republiky Samuela Migaľa na vydanie zákona, ktorým sa dopĺňa zákon č. 315/2001 Z. z. o Hasičskom a záchrannom zbore v znení neskorších predpisov , tlač 320.)
P. Paška, predseda NR SR: (2010-02-03):
(Hlasovanie.) 129 prítomných, 75 za, 52 sa zdržalo, 2 nehlasovali. Návrh sme postúpili do druhého čítania.
Danko, Andrej, podpredseda NR SR (2023-12-14):
Poslankyňa Jurík.
J. Pataky, poslanec: (2005-06-23):
Najprv sú to pozmeňujúce návrhy poslankyne Majdovej s návrhom hlasovať...
Mizík, Stanislav, poslanec NR SR (2020-03-24):
Ďakujem za slovo. Správne si to pomenoval, Milan. K tvojej reči mám dve poznámky. Myslím si, že už tieto tri schôdze sú vážnym ohrozením chodu štátu. Teoretický stačí jeden nakazený poslanec a táto nádherná cirkulácia vzduchu, čo v lete tak príjemne chladí, sa môže stať smrteľnou zbraňou. Celý zákonodarný zbor bude vyradený. Však u nás nedostať základné hygienické pomôcky v lekárňach. Nie sú rúška, rukavice, lieh, paralen. Ja osobne som si preventívne ani nemohol kúpiť paralen, lebo nikde nie je. Druhá vec. Osobne si myslím, že tento zákon nesie všecky znaky neúmerného špicľovania, ktoré môže byť zneužívané či zneužité, nazvem ich takto, „temnými persónami z pozadia“. Tieto persóny si vždy nájdu cestu na zneužívanie. Či nemáme vynášanie z vyšetrovacích spisov? To je príklad, analógia. Neboli nejakým zázračným, „zázračným“ spôsobom vynesené na verejnosť odposluchy? Takéto grandiózne špicľovanie je jednoducho prehnané. Však u nás sa už šmíruje na bežnom poriadku. Kočner Sulíka, Matovič neviem koho, ten tamtoho, ten tamtoho. Tak toto, prosím pekne, nie. Ďakujem za slovo.
Laššáková, Jana, podpredsedníčka NR SR (2014-02-06):
Pán poslanec Mikloško, nech sa páči.
J. Laššáková, poslankyňa: (2008-04-03):
Ústavnoprávny výbor Národnej rady Slovenskej republiky ma uznesením z 18. marca 2008 určil za spravodajcu k návrhu poslanca Národnej rady Slovenskej republiky Pavla Pašku na vydanie ústavného zákona, ktorým sa mení Ústava Slovenskej republiky, tlač č. 571. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v Legislatívnych pravidlách. Zo znenia návrhu ústavného zákona je zrejmý účel navrhovanej úpravy. Z dôvodovej správy vyplýva, že návrh ústavného zákona nie je v rozpore s medzinárodnými zmluvami, ktorými je Slovenská republika viazaná. Nepredpokladá dopad na verejné financie, zamestnanosť, ani na životné prostredie. Osobitná časť dôvodovej správy obsahuje odôvodnenie ustanovení navrhovaného zákona. Pripojená Doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v článku 3 Legislatívnych pravidiel tvorby zákonov. Vyplýva z nej, že problematika návrhu ústavného zákona nie je upravená v práve Európskej únie a je ponechaná na vnútroštátnu úpravu jednotlivých členských štátov. Aktu o podmienkach pristúpenia Slovenskej republiky k Európskej únii nevyplývajú v tejto oblasti žiadne prechodné obdobia. Nevedie sa žiadne konanie podľa článku 226 až 228 Zmluvy o založení Európskych spoločenstiev z dôvodu porušenia povinností členského štátu vyplývajúcich z uvedenej zmluvy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že po rozprave odporučí uvedený návrh ústavného zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 11. marca tohto roku č. 583 a podľa § 71 rokovacieho poriadku Národnej rady Slovenskej republiky navrhujem, aby návrh ústavného zákona prerokovali všetky výbory Národnej rady okrem Výboru Národnej rady Slovenskej republiky pre nezlučiteľnosť funkcií, Výbor Národnej rady Slovenskej republiky pre európske záležitosti, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti vojenského spravodajstva, Osobitného kontrolného výboru Národnej rady Slovenskej republiky na kontrolu činnosti Bezpečnostného úradu a Výboru Národnej rady Slovenskej republiky na preskúmavanie rozhodnutí Národného bezpečnostného úradu. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh ústavného zákona prerokovali v druhom čítaní do 6. mája a gestorský výbor do 7. mája tohto roku. Prosím, pán podpredseda, otvorte rozpravu k predloženému návrhu ústavného zákona. Ďakujem pekne.
Demian, Jaroslav, poslanec NR SR (2015-11-11):
Pán predseda, keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Danko, Andrej, podpredseda NR SR (2024-06-13):
Moja procesná chyba možno, zastavte čas, prosím. Asi som vás ani nemal pustiť vystúpiť. Takže prerušíme rokovanie o tomtom bode programu. Dám krátku prestávku do 11.03 h a budeme pravdepodobne hlasovať, dobre? (Prestávka.)
Dostál, Ondrej, poslanec NR SR (2024-05-02):
Pán poslanec Prostredník spomínal vo svojom vystúpení mýty, ktoré existujú o transrodových ľuďoch. Je teda zlé, ak existujú, existujú mýty, ktoré nezodpovedajú realite. Ešte horšie je, ak tie mýty negatívne pôsobia na tých ľudí, ktorých sa, ktorých sa dotýkajú a ubližujú im. A tie mýty o transrodových ľuďoch majú práve takýto charakter, lebo povzbudzujú predsudky istej časti spoločnosti – a nie nevýznamnej časti spoločnosti – voči transrodovým ľuďom. No a úplne zlé je, že ak sa tie mýty majú premietať do právnej úpravy, do zmeny legislatívy a ak sú to práve tie mýty, ktoré, ktoré ubližujú, ktoré stigmatizujú transrodových ľudí, ktoré vyvolávajú nenávisť, odsúdenie takýchto ľudí. A opakujem, že to nemusí byť úmysel predkladateľov návrhu zákona, že ideme predložiť, predložiť návrh zákona, ktorý bude niekomu, niekomu ubližovať. Ja si nemyslím, že predkladatelia sú vedení nenávisťou alebo tým, že vedome chcú niekomu, niekomu ublížiť, ale ich návrh reálne má potenciál ľuďom ublížiť. Už to, že je predložený, ubližuje tým ľuďom, lebo ešte viac transrodových ľudí stigmatizuje vo verejnom priestore, vo verejnej debate, a ak bude návrh schválený, tak im bude ubližovať aj v ich reálnych životoch v ich možnostiach.
Kuffa, Filip, poslanec NR SR (2020-07-15):
Chcel by som poprosiť o opravu pri hlasovaní č. 69, kde som vykázaný ako nehlasoval, aby ma tam uviedli, že som za tento návrh. Ďakujem.
Drucker, Tomáš, minister zdravotníctva SR (2016-09-08):
V zásade áno, ale aj nezužoval by som túto odpoveď len na časť otázky, ktorá sa týka, aby reflektovala len na prirodzené geografické regióny. My potrebujeme zvažovať viaceré činnosti. V súčasnej dobe pripravujeme optimalizovanú sieť poskytovateľov zdravotnej starostlivosti, kde mapujeme na jednej strane aj nemocnice, aj špecializovanú ambulantnú sieť pohotovostí na základe reálneho dopytu a nie administratívneho delenia tak, aby sa reflektovalo aj reálne a súčasné aj budúce potreby obyvateľov. Veľmi dôležité pre nás sú aj nejaké výstupy práve z oblasti DRG, pretože práve systém DRG dokáže nám poskytnúť viaceré informácie, ktorými v súčasnosti nedisponujeme, a to je kvalita alebo náročnosť pacientov, náročnosť poskytovanej zdravotnej starostlivosti, v ktorých oblastiach nám títo pacienti, alebo u ktorých poskytovateľov sú liečení. Upozorňujem na to, že nejde o žiadny veľký tresk, ani si to netreba predstavovať, že sa budú zatvárať nejaké nemocnice. Cieľom je, aby sme racionalizovali oddelenia u poskytovateľov s cieľom špecializácie do tých oblastí, v ktorých aj z pohľadu diagnosticko-liečebných postupov sú z hľadiska dostupnosti postačujúce, a zároveň, aby sa zabezpečila bezpečnosť pacienta. To znamená, aby sa nerealizovali niektoré zložitejšie výkony v minimálnych počtoch u niektorých poskytovateľov a podobne.
V. Veteška, podpredseda NR SR: (2005-07-06):
K. Džupa, poslanec: Ďakujem, pán podpredseda. Oceňujem na vystúpení pána poslanca Číža to, že on, keď je v časovej tiesni, tak potom nasadí takú frekvenciu, že medzi riadkami povie skutočne, o čo ide. A sústredil sa na dva problémy. Ten prvý problém je, medzi riadkami, že škoda, ak pri privatizácii počas Dzurindových vlád nebol aj Smer. A druhá vec je tá, že aj pre pána poslanca Číža, tak to vyzerá, je HZDS nočná mora. Ďakujem.
Šimečka, Michal, podpredseda NR SR (2024-01-25):
Tak ideme na ďalšiu otázku, č. 9 od poslankyne Tamary Stohlovej, ktorá, bohužiaľ, nie je v tejto chvíli v sále. Čiže otázka č. 10 od pána poslanca Michelku, ktorý v sále je, na pani ministerku kultúry Martinu Šimkovičovú a otázka znie: „Pani ministerka, aké legislatívne zmeny patria k vašim prioritám v roku 2024?“ Pani ministerka.
Pčolinský, Peter, podpredseda NR SR (2023-01-24):
S ďalšou faktickou pán poslanec Kočiš.
Zmajkovičová, Renáta, podpredsedníčka NR SR (2012-12-05):
Pán poslanec Novotný, áno, nech sa páči, s reakciou.
Kéry, Marián, poslanec NR SR (2015-11-18):
Ďakujem. Pán predseda, dajte, prosím, hlasovať o vládnom návrhu zákona ako o celku s odporúčaním gestorského výboru schváliť.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 127 poslancov, za 86, proti 32, zdržalo sa 9. Uvedený návrh sme schválili.
Hrnčiar, Andrej, podpredseda NR SR (2016-09-14):
Ďakujem. Pán poslanec Petrák. (Reakcie z pléna.) Budete môcť zareagovať na pána poslanca Petráka.
J. Kužma, poslanec: (2002-01-30):
„Národná rada Slovenskej republiky schvaľuje Deklaráciu Národnej rady Slovenskej republiky o zvrchovanosti členských štátov Európskej únie a štátov kandidujúcich na členstvo v Európskej únii v kultúrno-etických otázkach.“ Prosím, pán predsedajúci, aby ste dali hlasovať. M. Andel, podpredseda NR SR: Prosím poslancov, ktorí sú mimo rokovacej miestnosti, aby sa dostavili do rokovacej miestnosti. Dámy a páni, pristúpime k hlasovaniu o návrhu uznesenia, ktorého prílohou je Deklarácia Národnej rady Slovenskej republiky o zvrchovanosti členských štátov Európskej únie a štátov kandidujúcich na členstvo v Európskej únii v kultúrno-etických otázkach. Prosím, prezentujte sa a zároveň hlasujte. Janko, zmeškáš. (Hlasovanie.) Ďakujem. Prezentovalo sa 101 poslancov, 59 bolo za, (Potlesk.) 15 bolo proti, 20 sa hlasovania zdržalo a 7 nehlasovalo. Prosím, pán spoločný spravodajca, môžete ďalej uvádzať hlasovanie.
Kollár, Boris, predseda NR SR (2023-02-09):
Prosím, prezentujme sa a hlasujme. (Hlasovanie.) Prítomných 129 poslancov, za 87, proti žiadny, zdržalo sa 34, 8 nehlasovalo. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Miškov, Juraj, minister hospodárstva SR (2011-05-17):
Vážený pán predsedajúci, vážené panie poslankyne, vážení páni poslanci, predkladám vám do druhého čítania návrh zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov, ktorého cieľom je zmeniť spôsob menovania predsedu a podpredsedu Úradu pre reguláciu sieťových odvetví tak, aby zákonné oprávnenie na ich menovanie mala Národná rada Slovenskej republiky na návrh príslušného výboru Národnej rady Slovenskej republiky a nie ako doposiaľ, vláda Slovenskej republiky. Dôvodom navrhovanej zmeny je základný princíp, na ktorom je postavená filozofia štátnej regulácie sieťových odvetví v krajinách Európskej únie, a to, že národný regulátor je nezávislý od politickej moci a od regulovaných subjektov. Zákonom č. 107/2007 Z. z., ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorý nadobudol účinnosť 15. marca 2007, bola Rada pre reguláciu splnomocnená predložiť návrh na vymenovanie predsedu a podpredsedu Úradu pre reguláciu sieťových odvetví do 30 dní odo dňa vymenovania jej členov. Tento postup však do dnešného dňa nezabezpečil vymenovanie predsedu Úradu pre reguláciu sieťových odvetví. S cieľom dosiahnuť adekvátny právny stav v tejto oblasti pristúpilo ministerstvo hospodárstva k vypracovaniu predloženého návrhu zákona. Vážený pán predsedajúci, vážené panie poslankyne, vážení páni poslanci, dovoľujem si vás požiadať o schválenie predloženého návrhu zákona. Ďakujem.
Krajniak, Milan, poslanec NR SR (2017-01-31):
Pán kolega Budaj, povedali ste, že je rozdiel medzi tzv. vraždiacim islamom a normálnym islamom, tak vám chcem povedať, že podľa štatistík rakúskeho ministerstva vnútra medzi rokmi 2015 a 2016 stúpol v Rakúsku počet sexuálnych útokov zo strany imigrantov o 133 %. Takto sa prejavuje ten normálny islam. Oni nikoho nezabili, oni iba niekoho, väčšinou teda ženy, sexuálne napádali. Nehnevajte sa na mňa, pre mňa je aj toto dostatočné bezpečnostné riziko pre to, aby som bol v tejto otázke veľmi opatrný, a je to pre mňa dostatočný dôvod na to, aby sme prijímali všetky možné preventívne opatrenia, ktoré so Slovenska urobia neatraktívnu krajinu pre islamských prisťahovalcov.
Jarjabek, Dušan, poslanec NR SR (2017-04-06):
Ďakujem pekne za slovo. No je to krutá debata toto, dámy a páni, ale myslím, že zhodneme sa všetci normálni na tom, že ľudia, ktorí sú závislí na drogách, nepatria pred kamery. A deti, ktoré sú závislé na drogách, nepatria pred kamery dvakrát. Keď toto niekto zneužíva, keď dokonca ich ponúka drogami, keď dokonca im dáva úplatok za to, že hovoria alebo nehovoria, alebo za to, že hovoria niečo iné, ako hovorili včera, tak toto je svinstvo najväčšieho razenia. A toto by sme mali odsúdiť všetci, a nie sa tu zastávať menovite, konkrétne ľudí, ktorí to robia a ktorí boli prichytení kamerami, že to robia, a ktorí sa k tomu dokonca aj priznali. (Reakcie z pléna.) V súvislosti s tým povedal, čo povedal pán Erik Tomáš, pani Blahová, vy ste tu rozohrali jednu hru o vydieraní detí. Vy ste za to priamo zodpovedná a chcete z toho ťažiť politické body. To je to najväčšie svinstvo, najväčšie hnusobstvo toho, že ste schopná vy, ktorá sa tu naozaj tvárite cnostne, to je od vás bezcharakternosť najhrubšieho zrna. Z detí ťažiť politické body, ktorí sú takým spôsobom, takýmto spôsobom... (Reakcie z pléna a prerušenie vystúpenia predsedajúcim.)
J. Počiatek, minister financií SR: (2008-04-03):
Čo sa týka odvodového zaťaženia...
Sabolová, Mária, poslankyňa NR SR (2011-12-08):
Ďakujem za slovo. Ja by som možno len také dve alebo tri poznámky. Jedna je k tej ťažbe kalamitného dreva v chránených územiach. Áno, to drevo tam je, len tie problémy, ktoré sú dlhodobé medzi jednotlivými rezortami a výnimkami, ktoré sa dávajú a nedávajú, nezaručujú možno ten ekonomický prínos, ale treba hľadať riešenie. Je škoda, že sme na konci volebného obdobia, pretože sa tu rysoval aj nový zákon o ochrane prírody a krajiny, ktorý by bol vyriešil aj, verím, že aj tieto záležitosti. Čiže treba výnimky, a tam je to oveľa ťažšie. To, čo zaznelo aj vo výbore od jedného z kolegov, bolo, aby sme v prípade teda, že zákon sa bude prerokovávať ďalej, aby sme vyhláškou zakotvili, si myslím, také tie presné pravidlá, aby sa nestávalo, že jednotlivé lesné závody požadujú, pripravujú veci a žiadajú vždy niečo iné od tých vlastníkov, a tým pádom sa ten proces predlžuje. Čiže to je ďalšia možnosť, kde by sme vedeli garantovať alebo zagarantovať vlastníkom, že neprídu o ten svoj majetok. A ešte možno taká poznámočka z tých listov. Včera som sa stretla aj so zástupcom, predsedom únie, Združenia vlastníkov neštátnych lesov, ktorí iste radikálne zamietajú tento návrh zákona, ale po osobnej diskusii a vysvetlení si tých postupov, že by sme mohli v druhom čítaní rokovať až v januári, tak, a čo chceme tam zakotviť, myslím si, že ich stanovisko nebolo celkom negatívne. A preto ma mrzí aj to, že navrhovaná zmena je klientelistická, zameraná na neprimeraný, hospodársky škodlivú podporu lesov. Myslím si, že tá obava vyplýva z jedného prečítania zákona. Ale v súvislostiach je to skutočne o ľuďoch, ktorí ten zákon napĺňajú.
Žiga, Peter, podpredseda NR SR (2024-02-06):
Vážené panie poslankyne, vážení páni poslanci, otváram štvrtý rokovací deň 9. schôdze Národnej rady Slovenskej republiky. O ospravedlnenie neúčasti na dnešnom rokovaní 9. schôdze Národnej rady Slovenskej republiky požiadal poslanec Rastislav Krátky, o ospravedlnenie neúčasti z dôvodu práceneschopnosti požiadali poslanci František Mikloško a Jana Vaľová. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa Trestný zákon, tlač 106. Prosím ministra spravodlivosti Borisa Suska, aby zaujal miesto určené pre navrhovateľov, a spoločného spravodajcu z ústavnoprávneho výboru poslanca Tibora Gašpara, aby zaujal miesto určené pre spravodajcov. Dávam slovo poslankyni Viere Kalmárovej, pripraví sa poslanec Branislav Škripek. (Pokračovanie rokovania v druhom čítaní o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 106.)
P. Paška, predseda NR SR: (2008-11-04):
(Hlasovanie.) 135 prítomných, 101 za, 3 proti, 31 sa zdržalo. Sme v tretom čítaní . Otváram rozpravu. Pýtam sa, či chce niekto vystúpiť. Pán poslanec Minárik, to je asi omyl, alebo chcete do rozpravy, pán poslanec? Nie. Takže vyhlasujem rozpravu za skončenú a budeme hlasovať.
V. Jánoš, poslanec: (2007-06-20):
Nechápem vaše hodnotenie toho, že je dobrý ten zákon. Ja osobne zaň hlasovať nebudem, ale nie z toho dôvodu, že ho podávate vy, ale z toho dôvodu, že tu bol návrh predsedu parlamentu na zriadenie komisie, ktorá zváži všetky klady aj zápory tohto návrhu. Takže to bude môj dôvod, prečo nebudem hlasovať za tento váš návrh. Toto je môj dôvod. Ďakujem pekne.
Ondruš, Branislav, poslanec NR SR (2011-07-12):
Ďakujem pekne. Pardon, pán predsedajúci. Pani kolegyňa, ja som pozorne počúval ten váš pozmeňujúci návrh a čo ma predsa len na ňom zaráža, je skutočne to, že ho predkladá vládna poslankyňa, dokonca členka poslaneckého klubu tej strany, ktorá má aj ministerku, ktorá pripravila túto novelu. Pretože sa domnievam, že ten pozmeňujúci návrh, ktorý predkladáte, je dosť zásadný vo vzťahu k tomu alebo vo vzťahu k zámeru, ktorý vedie pani ministerku spravodlivosti k predloženiu tohto návrhu zákona. Mám pocit akoby tu nefungovala normálna komunikácia medzi poslaneckým klubom a vlastným ministrom, čo si myslím, že je vážna chyba, pretože to potom negatívne ovplyvňuje ten proces prípravy legislatívy. A potom sa stávame svedkami toho, čo sa tu, bohužiaľ, deje úplne, úplne bežne, že viac pozmeňujúcich návrhov k vládnym návrhom zákonov v tomto parlamentne predkladajú vládni poslanci, než opoziční poslanci, ktorí nemajú také možnosti ako ich vládni kolegovia zapájať sa do prípravy legislatívy. V každom prípade ste vystúpili k, aj s tým pozmeňujúcim návrhom k takému mimoriadne citlivému bodu tejto vládnej novely. A to sa priznám, že aj kvitujem. Čo ma mrzí, myslím si, že si to bude vyžadovať takú väčšiu a zásadnejšiu diskusiu, pretože na jednej strane síce je veľmi dôležité, aby sme vytvorili efektívne mechanizmy na to, aby sme nútili predstaviteľov, vládnych predstaviteľov, vysokých štátnych funkcionárov k maximálnej zodpovednosti. To, bohužiaľ, je naozaj, to je pravda, že, bohužiaľ, naozaj s týmto máme za tých uplynulých dvadsať rokov aj dosť zlé skúsenosti. Na druhej strane sa obávam, že tá trestnoprávnosť za neúmyselné, neúmyselné škody, neúmyselné činy, to je veľmi nebezpečný nástroj. Takže dúfam, že bude priestor o tomto diskutovať viac ešte aj neskôr.
Hraško, Igor, poslanec NR SR (2014-12-12):
Ďakujem za slovo. Pán podpredseda vlády, nás na úvod ste začali tuná moralizovať, že koľko tuná sedí opozičných poslancov z tých, ktorí sú podpísaní pod odvolávanie vášho ministra. Tak ja vám poviem, že takéto slová si nechajte na čas, keď tuná budú sedieť všetci vaši ministri v rámci programu interpelácie a takisto aj hodiny otázok a pri ďalších veciach, aj pri odvolávaní či Fica, keď tuná bude sedieť celý čas. Takže to vás poprosím do budúcnosti, ak chcete niečo kázať, tak najprv si upracte na svojom. (Reakcia ministra.) Nevykrikujte teraz po mne, poprosím vás, áno, buďte taký dobrý, budete mať slovo na záver. No a ďalšia vec, teraz hovorili ste o vašich argumentoch, čo je dobré, čo je zlé, že sú neni dôvody. Jasné, že nie. Podľa vás nie sú dôvody, tých jedenásť káuz, ktoré malo už ministerstvo dopravy za vašej vlády od začiatku vládnutia, to nie sú dôvody. Ale opäť poviem, že to je už zase len taká ďalšia kvapka do toho pomyselného pohára trpezlivosti, ktorú tuná prilievate a prelievate, ale to nie je všetko. Týchto 135 mil., to je už len taký slabý odvar oproti tomu, čo sa chystá. Čo sa chystá, ja vám za chvíľku poviem, čo sa chystá. Poviem to v rozprave, pretože som prihlásený. A chystá sa možno nie 135 mil., možno viacej miliónov sa chystá tuná kdesi odísť, ale vy určite o tom viete svoje. Len som zvedavý, aké potom dáte argumenty, pretože o tom budem hovoriť. Ak si niekto nachystá tender, ako je už u nás zvykom, tak vždy sa prihlásia tie firmy, ktoré potrebujeme, aby sa tam prihlásili, a prečo by sa tam hlásili aj nejaké iné, ktoré, v podstate povieme, že, viete čo, môžte sa prihlásiť, ale aj tak budete vyradené, ale v každom prípade určite sa nebudete mať dôvod ozývať. A tak to bolo aj v tomto prípade. Prečo by sa niekto ozýval, keď to bolo tak nachystané, aby sa nikto neozýval? Viete, toto sú tie vaše sprosté metódy, ktoré používate, a potom poviete, ale všetko je v súlade so zákonom. Ja som to hovoril aj pri odvolávaní Fica. Vy si tak nastavíte podmienky, že všetko je v súlade so zákonom, ale amorálne.
B. Bugár, podpredseda NR SR: (2004-03-11):
R. Vavrík, poslanec: Jeden jediný podal poslanec Kaliňák. (Reakcia z pléna.) Proti. (Smiech v sále.)
R. Kaliňák, poslanec: (2003-06-17):
Z. Martináková, podpredsedníčka NR SR: Pán poslanec Tkáč. V. Tkáč, poslanec: Ak dovolíte, ja skutočne text, o ktorom dnes je reč, mám v oku, pretože včera sme mali popoludní dlhé rokovanie výboru pre sociálne veci a bývanie. Vy ste skutočne povedali, pani predsedajúca, že treba hlasovať o návrhu pána prezidenta v bode 4 a ten text mám pred sebou. Prelistoval som to bleskovo všetko a bod 4 je len účinnosť zákona z 22. mája. Čiže naozaj tento váš výrok dezorientoval a podľa mojej mienky treba, aby sa buď zišlo grémium, alebo ústavnoprávny výbor, ktorý si vypočuje, za čo sme hlasovali. Myslím si, že to bolo regulárne zmätkové hlasovanie. (Potlesk.) Z. Martináková, podpredsedníčka NR SR: Vyhlasujem prestávku a poprosím členov poslaneckého grémia, aby sa zišli vzadu. Do 15.35 hodiny. (Prerušenie rokovania o 15.30 hodine.) (Pokračovanie rokovania o 16.00 hodine.) Z. Martináková, podpredsedníčka NR SR: Panie poslankyne, páni poslanci, budeme pokračovať v  rokovaní. Len pre vašu informáciu, v poslaneckom grémiu sme si prešli zápis, ktorý hovorí, že procedúra nebola v žiadanom prípade porušená a (potlesk), pán Cabaj, procedúra nebola porušená a zmätky vznikli vlastne len preto, že jedna časť poslancov dobre nepočúvala a kričala. Posunuli sme zákon do tretieho čítania. Otváram rozpravu v rámci tretieho čítania. Písomne sa neprihlásil do rozpravy žiaden poslanec. Páni poslanci, hlási sa niekto do rozpravy ústne. Predpokladám, že tieto tri prihlášky nie sú ústnymi prihláškami do rozpravy. Vyhlasujem rozpravu v rámci tretieho čítania za skončenú. Pán poslanec Fico.
B. Bugár, podpredseda NR SR: (2004-11-30):
J. Heriban, poslanec: Ďakujem za slovo, pán predsedajúci. Ja by som začal v mojej reakcii odpoveďou na pani poslankyňu Tóthovú. Nepovedal som, že je nedemokratické, keď parlament odmietne hlasovať o nedôvere, ja som len povedal, čo sa deje na Ukrajine, že sa situácia vyhrocuje. Samozrejme, že na tom námestí, a ja si to uvedomujem, bolo asi 500-tisíc prívržencov Viktora Juščenka a niekde na východe možno bude ďalších 150-tisíc prívržencov premiéra Viktora Janukovyča. Alebo bude tam 500-tisíc, ak sa vám to páči, aby som použil to isté číslo. To znamená, ja si uvedomujem, že tá situácia je veľmi zložitá a ja som vám neprišiel hovoriť, že tí, ktorí sú na námestí v Kyjeve, sú lepší ako tí, ktorí sú na iných námestiach. Ja môžem hovoriť len o číslach. Tak napríklad v štátnej ukrajinskej televízii pred voľbami mal Viktor Janukovyč 84 % svojej medializácie a Viktor Juščenko mal 15 % svojej medializácie, pritom z tých 85 % bolo 90 % pozitívne a 10 % negatívne a Juščenko mal 10 % pozitívne a 90 % negatívne. Televízia Inter 72,8 % vysielala Janukovyča a Juščenka 27 % atď. To znamená, situácia bola manipulovaná aj cez médiá. Samozrejme, že vládna moc sa snažila zo všetkých síl, aby vyhral voľby Viktor Janukovyč. To je všetko, čo môžem k tomu povedať a vy si urobte... (Prerušenie vystúpenia časomierou.)
Hrnčiar, Andrej, podpredseda NR SR (2018-03-26):
Pán poslanec Hrnko.
Šipoš, Michal, poslanec NR SR (2024-02-21):
Rečník, pán Pellegrini, keby ste tu boli a počúvali, hovoril presne o tom. Takže nielen natáčať si videjká, nielen rozprávať pekné reči, vzletné na veľkých halách a rozprávať a prihovárať sa voličom, ale robiť aj skutky. Keď chcete tu zaviesť novú politickú kultúru, pán Pellegrini, keď chcete si za svojimi slovami stáť, tak by ste mali ten zákon okamžite poslať, aby bol zverejnený v Zbierke zákonov. Môžte sa vysmievať, môžte sa rozprávať a vymýšľať si svoje témy s pánom Žigom, koľko chcete, nás neumlčíte. Jednoducho toto, čo robíte, je obštrukcia, zdržiavanie a vysmievate sa všetkým slušným ľuďom a vašim voličom do tváre. Preto pri hlasovaní o tomto zákone preukazovaní pôvodu majetku sa pýtame aj na vaše majetky. Ako je možné, že vám sestra požičiava auto, luxusné Volvo? Ako je možné, že ste mali šoféra a nevedeli ste povedať, odkiaľ ho platíte, na luxusnom Touaregu? Ako je možné, že ste si naškrabkali na luxusný byt pri Dunaji a keby ste celý život robili, nevedeli by ste to zaplatiť? Až potom ste museli predať vášmu asistentovi halu, aby ste ako-tak zalepili oči svojim voličom. Tento zákon je šitý presne... (Prerušenie vystúpenia časomerom.)
Kondrót, Maroš, poslanec NR SR (2015-11-24):
Ďakujem pekne, pán predseda. V rozprave vystúpili dvaja páni poslanci, nebol podaný žiadny procedurálny návrh. Pán predseda, prosím, aby ste dali hlasovať o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov. Dovolím si prečítať návrh uznesenia. Uznesenie Národnej rady Slovenskej republiky z 24. novembra 2015: „Národná rada Slovenskej republiky schvaľuje návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov (tlač 1850).“
T. Cabaj, podpredseda NR SR: (2010-01-20):
Nech sa páči.
P. Paška, predseda NR SR: (2008-04-09):
(Hlasovanie.) 141 prítomných, 62 za, 46 proti, 32 sa zdržalo, 1 nehlasoval. Ani tento návrh sme neprijali.
P. Hrušovský, predseda NR SR: (2004-09-07):
Otváram rozpravu. Pýtam sa pánov poslancov, či sa chce niekto prihlásiť do rozpravy ústne, keďže som nedostal písomné prihlášky do rozpravy. Nie. Prerušujem rokovanie o tomto bode programu. Ďakujem pánovi poslancovi Komlósymu. A prosím pána podpredsedu vlády, aby uviedol vládny návrh zákona, ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov , ktorý prerokúvame ako tlač 772. Pán podpredseda, máte slovo.
Danko Andrej, predseda NR SR (2018-05-22):
Áno? Asi máte viacej toho, ako pár minút, hej?
Šimečka, Michal, podpredseda NR SR (2024-02-06):
Ďakujem pekne. Pán poslanec Hajko.
T. Cabaj, podpredseda NR SR: (2009-06-25):
Do rozpravy je prihlásený pán poslanec Dušan Jarjabek, pripraví sa László Nagy. Len pre poriadok ešte uvediem, v poradí ďalej je prihlásený pán poslanec Jozef Rydlo, pani poslankyňa Anna Szögedi, pán poslanec Pavol Minárik, pán poslanec Ján Senko a predseda klubu Gyula Bárdos. Takže, slovo má pán poslanec Jarjabek. Pripraví sa pán poslanec Nagy.
Zmajkovičová, Renáta, podpredsedníčka NR SR (2012-12-14):
Pán poslanec Lipšic.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-10-19):
Ďakujem pekne. Vážený pán podpredseda Národnej rady, ctené dámy poslankyne, páni poslanci, dovoľte mi, aby som uviedol vládny návrh zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 514/2009 Z. z. o doprave na dráhach v znení neskorších predpisov. Vláda návrh schválila 17. augusta 2011 a prijala k nemu uznesenie č. 530. Dôvodom predloženia tohto návrhu zákona je schválenie smernice Európskej komisie, ktorou sa menia a dopĺňajú prílohy II, V a VI k smernici Európskeho parlamentu a Rady o interoperabilite systému Železníc Slovenskej republiky v Spoločenstve. Transpozičná lehota tejto smernice je 31. december tohto roku. Transpozíciou predmetnej smernice sa menia a dopĺňajú subsystémy železničného systému, vyhlásenie Európskeho spoločenstva o overení subsystémov a postup (Európskeho spoločenstva) overovania subsystémov. Návrh zákona súčasne reflektuje požiadavky, ktoré vyplynuli medzičasom z aplikačnej praxe týchto predmetných zákonov. Návrh je v súlade s Ústavou Slovenskej republiky, ústavnými zákonmi a ostatnými zákonmi a medzinárodnými zmluvami, ktorými je Slovenská republika viazaná. Predkladaný návrh zákona nebude mať dopad na štátny rozpočet, na rozpočty obcí a rozpočty vyšších územných celkov, na životné prostredie, na zamestnanosť a na podnikateľské prostredie. S navrhovanými pozmeňujúcimi návrhmi z výborov sa stotožňujem. Dovoľujem si vás aj preto požiadať o prerokovanie tohto návrhu a o jeho definitívne schválenie. Ďakujem pekne.
Laššáková, Jana, podpredsedníčka NR SR (2012-11-30):
Pán poslanec Štefanec.
Drucker, Tomáš, minister zdravotníctva SR (2016-09-07):
Ďakujem pekne. Ešte raz, vážená pani predsedajúca, vážené panie poslankyne, vážení páni poslanci, dovoľte mi v mene pána ministra hospodárstva predložiť návrh zákona o vykonávaní medzinárodných sankcií a o zmene a doplnení niektorých zákonov. (Reakcie z pléna.) Pardon? Predložený návrh zákona ustanovuje presný postup vykonávania medzinárodných sankcií v podmienkach Slovenskej republiky s dôrazom na zaistenie finančných a iných aktív sankcionovaných osôb, ako aj špecifikáciu právomocí a povinností kompetentných orgánov v oblasti vykonávania medzinárodných sankcií a úpravu postupu pri zaradení do zoznamov a vyradení zo zoznamov sankciovaných osôb na úrovni Európskej únie alebo Bezpečnostnej rady Organizácie Spojených národov. Zároveň sa stanovujú právomoci štátnych orgánov v procese zaistenia finančných a iných aktív teroristov a sankcionovaných osôb. Doterajšia platná právna úprava, zákon č. 126/2011 Z. z. o vykonávaní medzinárodných sankcií v znení neskorších predpisov, nezodpovedá prijatým záväzkom Slovenskej republiky a nie je v súlade s odporúčaniami Finančnej akčnej skupiny (FATF, Financial Action Task Force) v oblasti zmrazovania finančných a iných aktív teroristov a sankcionovaných osôb. MONEYVAL, ktorý je výborom Rady Európy zodpovedným za hodnotenie opatrení v oblasti boja proti legalizácii príjmov z trestnej činnosti a financovania terorizmu vykonáva monitoring členských krajín Rady Európy v uplatňovaní základných pravidiel v oblasti boja proti legalizácii príjmov z trestnej činnosti a financovania terorizmu. Jedným z najzávažnejších nedostatkov, pre ktorý je Slovenská republika kritizovaná, je nesplnenie odporúčania vo vzťahu k vykonávaniu medzinárodných sankcií, špeciálne odporúčanie 3, zmrazenie a zabavenie finančných prostriedkov a aktív teroristov. Z uvedeného vyplýva pre Slovenskú republiku povinnosť prijať na národnej úrovni novú legislatívnu úpravu s efektívnejšími postupmi zaistenia finančných a iných aktív sankcionovaných osôb. Návrh zákona je v súlade s Ústavou Slovenskej republiky, ústavnými zákonmi, ako aj ostatnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná. Vážená pani predsedajúca, vážené panie poslankyne, vážení páni poslanci, dovoľujem si vás v mene ministra hospodárstva požiadať o podporu k predloženému návrhu zákona. Ďakujem.
Laššáková, Jana, podpredsedníčka NR SR (2012-05-09):
Pán poslanec, chcete reagovať? Áno, zapnite si trojku. Nech sa páči.
Grendel, Gábor, podpredseda NR SR (2021-12-08):
Ako posledný s faktickou poznámkou pán poslanec Martin Beluský.